Vyhodnotenie medzirezortného pripomienkového konania 

Spôsob pripomienkového konania: bežný/zjednodušený/skrátený postup :		
zjednodušený postup	
	Časový interval priebehu pripomienkového konania:		22. septembra  – 30. septembra 2005	
	Zoznam oslovených subjektov:		Ministerstvo spravodlivosti SR, Ministerstvo hospodárstva SR, Ministerstvo zahraničných vecí SR,  Ministerstvo vnútra SR, Ministerstvo obrany SR,  Ministerstvo zdravotníctva SR, Ministerstvo kultúry SR, Ministerstvo školstva SR, Ministerstvo pôdohospodárstva SR, Ministerstvo dopravy, pôšt a telekomunikácií SR, Ministerstvo výstavby a regionálneho rozvoja SR,  Ministerstvo práce, sociálnych vecí a rodiny SR, Ministerstvo životného prostredia SR,  Odbor vládnej agendy Úradu vlády SR, KOZ SR, AZZZ SR, RÚZ.	

	Počet oslovených subjektov: 	       17 	
	Zaslali do stanoveného termínu:	15 		
	Zaslali po termíne:	0   	  	
	Vôbec nezaslali:	2   	 AZZZ SR, RÚZ	
	Subjekty, ktoré nemali pripomienky:	1    	 MO SR	
			
	Počet vznesených pripomienok:	81 	 	
	Počet akceptovaných pripomienok:		       41 	
	Počet neakceptovaných pripomienok:  
 z toho počet zásadných :	24
4  		
				
	Rozporové konanie (s kým, kedy, na akej úrovni, s akým výsledkom):	   	MZ SR, MK SR, MŠ SR, MP SR, MŽP SR: ďalej viď tabuľku 	
	Počet odstránených pripomienok:	- 		
	Počet neodstránených pripomienok:	-	

Rezort	Pripomienka	Typ	Vyh.	Spôsob vyhodnotenia	
Úrad vlády SR	
Technické a jazykové pripomienky k materiálu a predkladacej správe. 
	O	A	
Pripomienky sú zapracované do textu.	
Ministerstvo spravodlivosti SR	Skratka „NPR“ je používaná nesystematicky bez predchádzajúceho zavedenia legislatívnej skratky,  pričom na niektorých miestach v texte sa používa úplné znenie „národný program reforiem“. V celom texte materiálu sa používa dvojaká skratka EU / EÚ. V celom texte odporúčame zosúladiť slová „vláda“ / „vláda SR“ / „vláda Slovenskej republiky“.
	O	A	

Text bol korigovaný v zmysle pripomienky.	
	V časti I. Úvod: Vo vete „Okrem toho je navrhnutá tak, aby plne zohľadňovala slovenské špecifiká a sústredila sa len na tie oblasti, ktoré sú pre najdôležitejšie pre ďalší rozvoj slovenskej ekonomiky,“ je potrebné vypustiť slovo „pre“ uvedené za slovami „ktoré sú“.	O	A	
Text bol korigovaný v zmysle pripomienky.	
	Vo vete „Slovensko sa nachádza vo veľmi dobrej pozíci na to, aby prostredníctvom rýchleho a dlhodobého hospodárskeho rastu čo najrýchlejšie dobehlo životnú úroveň najvyspelejších krajín EÚ,“ je potrebné opraviť tvar slova „pozíci“. Slovo „dobehlo“ odporúčame nahradiť slovom „dosiahlo“.	O	A	
Text bol korigovaný v zmysle pripomienky.	
	Vo vete „Priority vlády sa sústredia na dokončenie rozbehnutých reforiem a  implementácie prijatých opatrení takým spôsobom, aby prinášali pozitívne výsledky pre rozvoj eknomickáho potenciálu krajiny,“ je potrebné opraviť slovo „ekonomického“.	O	A	
Text bol korigovaný v zmysle pripomienky.	
	„Okrem iného aj preto, že s postupným dobiehaním najvyspelejších Európskych krajín bude slovenská ekonomika túto výhodu strácať.“ Navrhujeme vložiť slovo „úrovne“ pred slovo „najvyspelejších“.	O	A	
Text bol korigovaný v zmysle pripomienky.	
	V časti II Makroekonomická politika: Navrhujeme nasledovné úpravy znenia:
Medzi najdôležitejšie patria: fiškálna politika, menová a kurzová politika,  štrukturálne politiky. „Dôležité je uviesť, že naplnenie týchto cieľov  prebieha predovšetkým formou znižovania podielu verejných výdavkov na HDP prostredníctvom štrukturálnych reforiem. Penzijná reforma sa uskutočnila prostredníctvom opatrení v prvom (priebežnom) pilieri a zavedením kapitalizačného piliera. Kľúčovým opatrením na dosiahnutie transparentnosti bol plný prechod na metodiku ESA95 pre konkrétne vyčíslenie fiškálnej pozície, ako aj pre potreby medzinárodných porovnávaní. Zároveň to plne korešponduje s novou prioritizáciou lisabonskej stratégie, ktorá kladie je veľký dôraz na rast a zamestnanosť.“ 	O	A	
Navrhované úpravy znenia textu boli v dokumente vykonané.	
	V časti III.4 (Inkluzívny trh práce a inkluzívna spoločnosť)
 V uvedenej časti sa konštatuje: „V nasledujúcom období sa Slovenská republika zameria na  implementáciu novej právnej úpravy sociálnoprávnej ochrany detí a sociálnej kurately a ďalších súvisiacich právnych úprav. Ich dôraz je najmä na výkon opatrení preventívneho charakteru a  princíp súslednosti a komplexnosti opatrení pri zameraní sa na sanáciu, podporu rodiny v kríze a zlyhávaní pri odstraňovaní dôvodov, pre ktoré bolo dieťa z rodiny vyňaté a zabezpečenie vhodného náhradného rodinného prostredia dieťaťu, ak nemôže byť vychovávané vo vlastnej rodine. Posilnenie realizácie týchto zámerov je možné len zabezpečovaním dostupnosti intervenčných a poradenských aktivít a programov. Tie budú podporované prostredníctvom štrukturálnych fondov, ako aj poskytovaním dotácií na realizáciu vybraných typov aktivít. V oblasti ústavnej starostlivosti bude začiatkom roka 2006 pripravená koncepcia ústavnej starostlivosti na roky 2006-2008, vrátane zjednotenia podmienok výkonu ústavnej a ochrannej výchovy.“  Budúce smerovanie k zjednoteniu podmienok výkonu ústavnej starostlivosti a ochrannej výchovy nepovažujeme za vhodné, nakoľko ide o dva rôzne právne inštitúty, ktoré sledujú odlišné ciele. Vzhľadom na to, že koncepcia ústavnej starostlivosti na roky 2006 – 2008 bude pripravená až začiatkom roka 2006, nedá sa implicitne určiť, ako si predkladateľ vyloží „zjednotenie podmienok výkonu ústavnej a ochrannej výchovy“. Zákon č. 305/2005 Z. z. o sociálnoprávnej ochrane detí a sociálnej kuratele upravuje v § 30 a nasl. zabezpečenie účelu rozhodnutia súdu v zariadení, v ktorom sa vykonáva ústavná starostlivosť, ochranná výchova, predbežné opatrenie alebo výchovné opatrenie. Orgány sociálnoprávnej ochrany detí a sociálnej kurately zabezpečujú umiestnenie maloletého do takéhoto zariadenia, vedú evidenciu maloletých, vypracúvajú správy o rodinnej situácii maloletého, a plnia ďalšie úlohy podľa vyššie citovaného zákona. Domnievame sa, že pod zjednotením podmienok je potrebné rozumieť najmä určenie podmienok na to, kto bude môcť pracovať v takýchto zariadeniach (vzdelanie, prax, absolvovanie psychosociálnych výcvikov a terapeutických tréningov), aký druh intervencie sa bude môcť používať (diagnostika, sociálna pomoc, terapia). Je zrejmé, že ústavná starostlivosť plní iný účel ako ochranná výchova, ktorá je jedným z ochranných opatrení. Ochranné opatrenia sú tiež opatrením štátneho donútenia a majú viacero spoločných znakov s trestami (ochrana spoločnosti pred páchateľmi trestných činov, prevýchova páchateľa), avšak majú špecifický obsah i poslanie. Ide len o nevyhnutné preventívne opatrenia, ktoré neobsahujú spoločenské odsúdenie páchateľa a jeho činu. Z dôvodu rozlišovania pojmov „výchova“ a „osobná starostlivosť“ navrhujeme slová „ak nemôže byť vychovávané vo vlastnej rodine“ nahradiť slovami „ak rodičia nezabezpečujú alebo nemôžu zabezpečiť osobnú starostlivosť o maloleté dieťa.“	O	A	
Text bol upravený v zmysle pripomienky.	
	V časti IV. Mikroekonomická politika: 
Oddiel „Vysoká vymožiteľnosť práva“ je potrebné upraviť podľa platného právneho stavu.  S účinnosťou od 1. septembra 2005 boli zákonom č. 341/2005 Z. z. vykonané výrazné zmeny v Občianskom súdnom poriadku a v Exekučnom poriadku.  Uvedená novela odstraňuje duálny režim núteného výkonu rozhodnutia, ktorý  umožňoval oprávneným osobám domáhať sa práva priznaného vykonateľným rozhodnutím dvoma spôsobmi: 1. návrhom na súdny výkon rozhodnutia v režime OSP; 2. návrhom na vykonanie exekúcie v režime Exekučného poriadku. Výkon rozhodnutia  neúmerne zaťažoval súdy a vykonávacie konanie neriešilo zámer realizovať súdne alebo iné rozhodnutie tak rýchlo a efektívne, aby práva subjektu, ktoré mu boli priznané, boli aj realizované. Upustením od tohoto dualizmu získa štát na súdoch väčší priestor na výkon súdnictva v iných druhoch súdnej agendy.  Došlo k upusteniu od výkonu rozhodnutia podľa OSP, zároveň však novela rešpektuje súčasnú situáciu, ktorá nedovoľuje upustiť od výkonu rozhodnutia na súde v celom rozsahu. Je potrebné zabezpečiť výkon rozhodnutia o výchove maloletých detí, ktorý je upravený len v OSP. Okrem toho sa v OSP ponechávajú upravené dva spôsoby súdneho výkonu rozhodnutia a to zrážky zo mzdy a prikázanie pohľadávky, ale len na účely  vymáhania súdnych pohľadávok. S cieľom odstrániť zaťaženosť prvostupňových súdov spojenú s agendou po podaní odvolania (odstraňovanie vád; zrušenie a vrátenie veci odvolacím súdom atď.) došlo k posilneniu apelačného systému modifikovaného kasačným princípom. Zrušenie rozhodnutia a vrátenie veci prvostupňovému súdu spôsobovalo v praxi časté predlžovanie dĺžky konania.  Tým sa predlžovalo i dosiahnutie konečného rozhodnutia v reálnom čase.  Stávalo sa, že rozhodnutie súdu prvého stupňa bolo odvolacím súdom opakovane zrušené, než došlo k jeho potvrdeniu. Novela OSP smeruje k zrýchleniu konania pred súdmi prvého a druhého stupňa tým, že až na výnimky zamedzuje rušeniu rozhodnutí súdov prvého stupňa odvolacími súdmi. Podľa štatistických prehľadov  najviac reštančných vecí leží na okresných súdoch. V rámci odvolacieho konania krajské súdy rušili napadnuté  rozhodnutia a vrátili ich súdom prvého stupňa najmä z procesných dôvodov. Argumenty, že súdy prvého stupňa budú vydávať nekvalitné rozhodnutia, právne neobstoja. Zákon č. 757/2004 Z. z. o súdoch a o zmene a doplnení niektorých zákonov obsahuje úpravu vnútornej revízie, ktorá je okrem iného zameraná aj na dodržiavanie procesných predpisov, úroveň prípravy súdnych pojednávaní a priebehu súdnych pojednávaní. V zákone č. 385/2000 Z. z. o sudcoch a prísediacich a o zmene a doplnení niektorých zákonov  je upravená otázka disciplinárnej zodpovednosti sudcov. V podrobnostiach o ďalších opatreniach (legislatívnych, technických, personálnych) smerujúcich k zníženiu  zbytočných prieťahov v súdnom konaní, ktorých efekt je odôvodnené očakávať v najbližšej budúcnosti, odkazujeme na Správu o stave a činnosti súdnictva SR za roky 2000-2004, ktorá je zverejnená na internetovej adrese MS SR www.justice.gov.sk. 
	O	A	

Text bol upravený v zmysle pripomienky.	
Ministerstvo hospodárstva SR	Na strane 20, Vysoká vymožiteľnosť práva, prvý odstavec, odporúčame doplniť zodpovednosť za systém hodnotenia dopadu právnych predpisov (RIA), uviesť aký model bude SR uplatňovať (centralizovaný, satelitný a pod.)	O	N	
Zodpovednosť za systém RIA a konkrétny model zatiaľ nemožno uviesť, lebo neboli prijaté konkrétne rozhodnutia o realizácii systému.	
	Na strane 23, Liberalizácia trhov, tretí odstavec žiadame upraviť nasledovne: SR bude pre zabezpečenie otvoreného a konkurenčného trhu podporovať eliminovanie a redukciu tarifných a netarifných bariér v obchode v súlade s kolom rokovaní o Rozvojovej agende z Doha v rámci Svetovej obchodnej organizácii (WTO)	O	A	
Text bol upravený v zmysle pripomienky.	
	Na strane 23, Liberalizácia trhov, druhý odstavec, tretia veta žiadame upraviť nasledovne: .....trhy pre služby a hodnotenie národnej legislatívy z hľadiska kompatibility s princípmi vnútorného trhu.	O	N
	
Označený odstavec neobsahuje tretiu vetu. 	
Ministerstvo zahraničných vecí SR	Na základe záverov prijatých Európskou radou v dňoch 16.- 17.6.2005 sa stratégie členských štátov EÚ vychádzajúce z tzv. integrovaných usmernení prijatých summitom koncipujú v trojročných programových cykloch (aktuálne ide o Integrované usmernenia pre rast a zamestnanosť na obdobie rokov 2005- 2008). Tieto usmernenia majú členské štáty EÚ premietnuť do národných programov reforiem. Vzhľadom na to, že predkladaný materiál vznikol ako reakcia na závery uvedenej Európskej rady, dávame na zváženie uviesť toto časové ohraničenie (r. 2005- 2008) v úvodnej časti materiálu. Na základe záverov Európskej rady sa dá predpokladať, že všetky členské štáty budú povinné svoje národné reformné plány v roku 2008 aktualizovať na ďalšie trojročné obdobie.	O	A	
Časové ohraničenie dokumentu bolo akceptované v názve.	
	MZV SR odporúča sa ujednotiť v materiále používanú skratku pre „Národný program reforiem pre Slovensko“ na NPR. V časti textu (str. 4- 5) je použitá skratka NRP. 	O	A	
Text bol upravený v zmysle pripomienky.	
Ministerstvo vnútra SR	Zo zabezpečenia projektov v oblasti elektronizácie verejnej správy vyplývajú úlohy pre MV SR, ktoré nie sú zabezpečené, ani uplatňované v návrhu rozpočtu verejných výdavkov na roky 2006-2008. Uplatňujeme požiadavku na zvýšenie finančných prostriedkov vo výške 265 mil. Sk nad rámec výdavkov kapitoly MV SR navrhovaných v návrhu MF SR na uvedené obdobie (najmä na zavedenie jednoznačného identifikátora, poskytovanie informácií z referenčného registra obyvateľov SR a z databázy dokladov SR, zavedenie občianskeho preukazu s čipovou kartou)   .  	 Z			
	V predkladacej správe žiadame vypustiť časť: “Prijatím predloženého materiálu nevzniknú požiadavky na zvýšenie výdavkov v rámci schváleného rozpočtu verejnej správy na roky 2005 až 2007, resp. návrhu rozpočtu na roky 2006 až 2008.“	 Z			
	V doložke finančných, ekonomických, environmentálych vplyvov na zamestnanosť a na podnikateľské prostredie žiadame vypustiť časť: „Výdavky v jednotlivých rokoch budú zabezpečené v rámci limitu výdavkov dotknutých kapitol.“  	 Z			
Ministerstvo obrany SR	
Nemá pripomienky.				
Ministerstvo zdravotníctva SR	V predloženom materiáli sa, z pohľadu rezortu zdravotníctva, nedostatočne zohľadňuje komplexná problematika zdravia obyvateľov a zdravotníctva ako takého a to napriek tomu, že má významný vplyv na makroekonomiku, politiku zamestnanosti aj mikroekonomickú úroveň. Vzhľadom na to, že materiál má slúžiť aj ako východiskový materiál pri plánovaní priorít pre štrukturálne fondy v období rokov 2007 – 2013, považujeme túto pripomienku za zásadnú a žiadam, po vzájomnom prerokovaní celej problematiky, doplniť materiál o chýbajúce aspekty.	Z	N	
Oblasť zdravotníctva nie je predmetom Integrovaných zásad hospodárskej politiky EÚ.	
Ministerstvo kultúry SR	Žiadame doplniť Plánované opatrenia SR o nasledovné aktivity a opatrenia:
podpora rastu zamestnanosti využitím rastového potenciálu a prirodzeného rozvojového potenciálu územia (ku ktorému patria predovšetkým ľudské, prírodné a kultúrne zdroje územia). 	Z		
Po vzájomnej konzultácii s MK SR bol rozpor odstránený.  	
	Žiadame doplniť Plánované opatrenia SR o nasledovné aktivity a opatrenia:
- podpora národnej informačnej infraštruktúry – uplatnenie kľúčových knižníc pri podpore rozvoja vedy, výskumu, inovácie, centier excelentnosti a podnikovej sféry.  	Z	A	
Text bol doplnený v zmysle pripomienky. 	
	Žiadame doplniť Plánované opatrenia SR o nasledovné aktivity a opatrenia:
- podpora mobility expertov vo verejnom a súkromnom sektore	Z		Po vzájomnej konzultácii s MK SR bol rozpor odstránený.	
	Žiadame doplniť Plánované opatrenia SR o nasledovné aktivity a opatrenia:
- podpora rozvoja kreatívneho a kultúrneho priemyslu
- podpora rozvoja pamäťových a fondových inštitúcií	Z	A	
Pripomienka bola po konzultácii s MK čiastočne akceptovaná a text bol doplnený.	
	Žiadame doplniť Plánované opatrenia SR o nasledovné aktivity a opatrenia:
- podpora koordinácie sektorových a regionálnych politík vo výrazne zaostávajúcich regiónoch na rast zamestnanosti  pri využití rozvojového potenciálu miest a obcí	Z		Po vzájomnej konzultácii s MK SR bol rozpor odstránený. NPR nie je prioritne zameraný na riešenie regionálneho rozvoja.	
	Žiadame doplniť Plánované opatrenia SR o nasledovné aktivity a opatrenia:
- podpora širšieho uplatnenia kultúry, umenia a kultúrneho dedičstva vo výchovno-vzdelávacom procese a sociálnej prevencii	Z		Po vzájomnej konzultácii s MK SR bol rozpor odstránený. V rámci priorít sa detailne nerieši obsah vzdelávania	
	Žiadame doplniť Plánované opatrenia SR o nasledovné aktivity a opatrenia:
- aktívne zapojenie pamäťových a fondových inštitúcií do výchovno-vzdelávacieho procesu	Z	A	
Požiadavka bola zapracovaná do textu.	
	So zreteľom na významné úlohy rezortu kultúry a jeho prínosu k reforme obsahu výchovy a vzdelávania žiadame doplnenie úlohy kultúry vo výchovno-vzdelávacom procese. Požadujeme, aby sa za text uvedený v časti III.1, s. 11, ods. 4 doplnil nasledovný text: V obsahu vzdelávania sa zohľadnia potreby trhu práce a požiadavky na formovanie osobnosti v duchu znalostnej kultúrnej spoločnosti (napr. špecifické oblasti životného prostredia, kultúry, zdravotníctva....). Poznatky a zručnosti z oblasti kultúry, umenia a kultúrneho dedičstva nájdu svoje širšie uplatnenie pri reforme obsahu učebných osnov, vzdelávania ako i v oblasti sociálnej prevencie pri:
podpora talentu a rozvoj zručností detí a mládeže
rozvoji záujmovo umeleckých činností a voľno-časových aktivít obyvateľstva
rozvoji formálneho a neformálneho vzdelávania vrátane celoživotného vzdelávania 	Z	C	
Text bol čiastočne pozmenený v zmysle priorít. 	
	Taktiež sa v časti III.2, s. 14, ods. 2 sa uvažuje len s mobilitou pracovnej sily. Žiadame doplniť aj mobilitu expertov z verejného a súkromného sektora za účelom výmeny poznatkov. Viď zásadná pripomienka číslo 3.	Z		
Po vzájomnej konzultácii s MK SR bol rozpor odstránený.	
	V návrhu nie je zmienka o pamäťových a fondových inštitúciách, pričom tieto majú kľúčovú úlohu pri rozvoji poznatkovej ekonomiky a spoločnosti. Za vhodné považujeme doplniť zmienku v časti IV.2, kap. Výskum medzinárodnej kvality...., s. 27, za uvedeným  textom nasledovne:
Nezameniteľnú úlohu pri sprostredkovaní poznatkov a pri rozvoji poznatkovej spoločnosti vo výchovno-vzdelávacom procese, pri sprístupňovanie poznatkov pre občanov a podnikateľský sektor a pri ďalšej aplikácii poznatkov v praxi (veda, výskum, vývoj, inovácia) a verejnou správou majú pamäťové a fondové inštitúcie (knižnice, múzeá, galérie, archívy a ďalšie špecializované inštitúcie).	Z	A	
Pripomienka bola premietnutá do textu. 	
	Návrh na doplnenie plánovaných opatrení SR k usmerneniu č.11: Podpora znižovania rizík hospodárskych strát v protipovodňovej ochrane prostredníctvom obnovy historických štruktúr krajiny a zvyšovania retenčnej schopnosti povodia“	O	N	Tento návrh nepovažujeme z hľadiska obsahu Integrovaných usmernení za relevantný. 
	
	Na str. 3 do posledného odseku na koniec prvej vety doplniť: ... a kultúry. 
	O	N	Oblasť kultúry nie je  predmetom Integrovaných usmernení. 	
	Na str. 8 k časti II.2 Súčasná situácia a strednodobá prognóza je potrebné v texte uviesť, že napriek vysokému ekonomickému rastu SR ako takému sa prehlbujú regionálne rozdiely medzi Bratislavským regiónom a ostatnou časťou územia a najmä v porovnaní s výrazne zaostávajúcim regiónmi. 	O	N	Národný program reforiem nie je prioritne zameraný na problematiku odstraňovania regionálnych rozdielov.	
	Na str. 10 k prvej vete posledného odseku odporúčame zmeniť formuláciu o skvalitnení ľudského kapitálu v blízkej budúcnosti. Tak skoro to nebude a z terminologického hľadiska navrhujeme použiť termín sociálny kapitál územia namiesto ľudský kapitál. Skôr sa to používa vo väzbe na ľudské zdroje.	O	N	
Požiadavka by výrazne menila obsah konkrétnych úloh. 	
	Na str. 11 do posledného odseku strany k výpočtu foriem aktivít ako umeleckých škôl, olympiád a pod. navrhujeme doplniť tiež „rôznych tematických postupových súťaží“.	O	A	
Text bol doplnený v zmysle pripomienky.	
	V texte navrhujeme doplniť zmienku o význame a uplatnení internetu vo výrazne zaostávajúcich regiónoch z hľadiska dostupnosti k informáciám a podpory rastu zamestnanosti v týchto regiónoch.  	O	N	Pripomienka neobsahuje jednoznačne formulovaný návrh na úpravu textu v zmysle metodického pokynu ÚV SR o predkladaní materiálov na rokovanie vlády SR.  	
	V texte celého materiálu nie je takmer žiadna zmienka o športe a o jeho význame vo výchovno-vzdelávacom procese, vývoji a udržaní zdravej populácie.   	O	N	Pripomienka neobsahuje jednoznačne formulovaný návrh na úpravu textu v zmysle metodického pokynu ÚV SR o predkladaní materiálov na rokovanie vlády SR.	
Ministerstvo školstva  SR	V časti Hlavné princípy hospodárskej a sociálnej politiky SR navrhujeme zakomponovať vzdelávanie a investície do ľudských zdrojov ako jeden z hlavných princípov hospodárskej a sociálnej politiky

	Z		
Po vzájomnej konzultácii s MŠ SR bol rozpor odstránený.	
	V časti III. 1 Moderná vzdelávacia politika považujeme za nevyhnutné nahradiť odsek začínajúci: „Výsledkom premeny...“ nahradiť textom v nasledovnom znení: „Výsledkom premeny tradičnej školy na modernú musí byť celková zmena obsahu vyučovania od memorovania informácií smerom k schopnosti ich získavať, vyhodnocovať, využívať a komunikovať s partnermi mimo školy, podnikmi, výskumnými pracoviskami, občianskymi inštitúciami. V tomto smere je nevyhnutné aby žiaci základných a stredných škôl ovládali a využívali informačné a komunikačné technológie (IKT) na rozvoj tvorivého a kritického myslenia a na kooperatívnu prácu. Z tohto dôvodu Slovenská republika zrealizuje viacstupňové školenia pre pedagógov so zámerom rozvíjať inovačné pedagogické prístupy s využívaním IKT vo vyučovacom procese s vybudovaním inovačných centier a ich prepojením do vzdelávacích sietí. Keďže IKT sa musia stať každodenným nástrojom, ktorý používajú tak žiaci ako aj pedagógovia, je potrebné primerane doplniť infraštruktúru IKT na školách. Do roku 2010 je potrebné doplniť infraštruktúru IKT v školách na európsku úroveň. Je potrebné zaviesť motivačné nástroje na získanie a udržanie kvalifikovaných učiteľov informatiky a motivovať učiteľov na integrovanie inovačných pedagogických metód využívajúcich IKT.“	Z	A	
Navrhovaný text bol do dokumentu zapracovaný. 	
	
Na splnenie základných 14 úloh z Akčného plánu pre oblasť vedy, výskumu a inovácií majú nadväzovať ďalšie cielené opatrenia, ktoré ďalej zefektívnia štátnu podporu výskumu, vývoja a inovácií:  manažment výskumu, vývoja a inovácií na rôznych úrovniach, zabezpečenie kvalitných ľudských zdrojov pre oblasť výskumu a vývoja, podpora výskumu medzinárodnej kvality, transfer poznatkov a technológií do praxe (spolupráca akademickej a podnikateľskej sféry). (časť IV. 2 Veda, výskum a inovácie)	Z		
Po vzájomnej konzultácii s MŠ SR bol rozpor odstránený.
Táto problematika bude po vzájomnej dohode rozpracovaná v iných programových dokumentoch.	
	Žiadame, aby Ministerstvo financií SR doplnilo do materiálu ukazovateľ zvyšovanie investícií a následne, aby bol v spolupráci s Ministerstvom školstva SR doplnený ukazovateľ pre súkromný sektor. (časť IV. 2)	Z		Po vzájomnej konzultácii s MŠ SR bol rozpor odstránený.
Táto požiadavka bude na základe súhlasu MŠ riešená v pripravovanom materiáli MF SR, ktorého obsahom bude sústava štrukturálnych indikátorov pre hodnotenie Lisabonskej stratégie. 	
	K súboru indikátorov v časti vzdelávanie a zamestnanosť navrhujeme doplniť nasledujúce indikátory: Investície do vzdelania (per capita, k HDP), počet vysokoškolských (ISCED 5 a 6) absolventov matematiky, vedy a techniky, počet 15 ročných s nízkou schopnosťou čítať	Z	A	
Indikátory boli doplnené do prílohy dokumentu. 	
	V časti III. 1 Moderná vzdelávacia politika – je potrebné doplniť tretiu vetu druhého odstavca: „Paralelne je potrebné realizovať podporu v oblasti nadanej mládeže, aktívneho ovládania cudzích jazykov, vyučovania a učenia pomocou informačných technológií, zvýšenia prístupnosti a kvality vysokoškolského vzdelávania, otvorenia systému ďalšieho vzdelávania pre čo najširší okruh občanov, ako aj integrácie detí z marginalizovaných komunít do školského prostredia.“	O	A	
Text bol upravený v zmysle pripomienky.	
	V časti IV.3 Informačná spoločnosť -  z dôvodu duplicity s časťou III.1, kde je táto problematika už riešená odporúčame vypustiť nasledovné znenie: „Efektívnym nástrojom na splnenie tejto úlohy je informatizácia vzdelávania a s ňou spojená premena tradičnej školy na modernú, v ktorej sa  v značnej miere podporí využívanie IKT vo vyučovacom procese. Keďže IKT sa musia stať každodenným nástrojom, ktorý používajú tak žiaci ako aj pedagógovia, je potrebné primerane doplniť infraštruktúru IKT na školách.“	O	A	
Text bol upravený v zmysle pripomienky. 	
	V časti V. Prílohy bod 2. Štrukturálne indikátory – v indikátore 3.11 drop-outs odporúčame zmeniť referenčnú inštitúciu OECD na EÚ25 a používať výraz EK early schol leavers a v niektorých indikátoroch prispôsobiť vekovú hranicu skúmanej vzorky k vekovým hraniciam, ktoré sa používajú v sledovaní indikátorov v EÚ tak, aby bolo možné porovnávať s EÚ25	O	N	
Táto požiadavka bude riešená vo vyššie uvedenom pripravovanom dokumente MF SR k štrukturálnym indikátorom. 	
Ministerstvo pôdohospodárstva SR	Podľa nášho názoru mal byť program širšie koncipovaný (aspoň rámcovo) aj na oblasť hlavných ekonomických odvetví SR - rozvíjanie stabilnej ekonomiky založenej na zvyšovaní konkurencieschopnosti v priemysle, poľnohospodárstve a službách, zlepšovanie kvality životného prostredia, ochrana neobnoviteľných prírodných zdrojov, vrátane pôdy a vody, atď. Tak ako predchádzajúce dokumenty predstavuje aj tento materiál podľa nášho názoru  len dielčie riešenie problémov, ale  potom ho nedefinujme, že ide o Národný program... (názov by bolo  potrebné upraviť). 
	O	N	
Koncepcia dokumentu a jeho obsah sú podriadené usmerneniam Európskej komisie.  	
	Nedostatkom materiálu je naďalej absencia poľnohospodárskej politiky z pohľadu požiadaviek Lisabonskej stratégie. Aj keď primárna poľnohospodárska výroba tvorí cca 5% HDP a zamestnanosť v poľnohospodárstve je menšia ako 7%,  poľnohospodárstvo a rozvoj vidieka ovplyvňujú cca 30% HDP. V stratégii reforiem pre Slovensko nie je ani zmienka o poľnohospodárstve ako multifunkčnom sektore, ktoré sa neorientuje len na produkciu potravín, krmív a  surovín pre priemysel, ale vytvára verejné statky pre celé národné hospodárstvo zachovaním vidieckeho prostredia a krajiny a rozvojom sociálnej infraštruktúry v sídelnej štruktúre vidieka. Rovnako považujeme za potrebné zapracovať do materiálu aj potravinárstvo a lesy, ako aj alternatívne zdroje energie.
	O	N	
Problematika dokumentu je prierezová  a preto sa nezaoberá špecifickými odvetvovo členenými problematikami. 	
	V materiáli na str. 2, odsek 2 zhora sa konštatuje „Celkove ...., že Stratégia je plne v súlade s hlavnými prioritami a cieľmi obnovenej lisabonskej stratégie a nových integrovaných zásad. Preto bola použitá ako základ a ťažisko aj pre „Národný program ...“. Ďalej ale už na str. 3, odsek 2 sa okrem iného uvádza,  že Národný reformný program sa sústreďuje na tie integrované zásady, ktoré najviac prispejú k rozvoju a ďalej, že ostatné integrované zásady nie sú pre Slovensko prioritné ... . V nadväznosti na uvedené skutočnosti, ako aj kvôli komplexnému posúdeniu by bolo žiadúce uviesť, ktoré sú to zásady a prečo nie sú pre Slovensko prioritné.
	O	A	
Text správy bol  zmenený.	
	V materiáli a v časti Doložka vplyvov sa uvádza, že prijatím predmetného materiálu  nevzniknú požiadavky na zvýšenie výdavkov v rámci schváleného rozpočtu verejnej správy na roky 2005 až 2007... . Bolo by zaujímavé vedieť (a materiál by to mal jednoznačnejšie  definovať) odkiaľ, na úkor ktorých oblastí sa tieto zdroje zabezpečia.	O	N	V úvodnej časti dokumentu NPR a programovanie fondov EÚ ...“ sa uvádza, že financovanie programov NPR sa bude uskutočňovať troma spôsobmi. V rámci zostavovania rozpočtov verejnej správy sa to bude riešiť znižovaním výdavkov v tých  oblastiach, ktoré nezodpovedajú programom NPR. 	
	V časti „III. Politika zamestnanosti“,  
- str. 14, odrážka 1, 4 a 5: Namiesto rozširovania špecifických dotácií odporúčame  zefektívnenie trhu s nehnuteľnosťami, vrátane územného konania, stavebného konania, zákonného postavenia nájomníka.	O	N	V tejto časti dokumentu sú uvedené konkrétne opatrenia, ktoré nemožno nahradiť presnejšie nešpecifikovanými zámermi. 	
	V časti politika zamestnanosti sa ďalej za významný nástroj rastu zamestnanosti  považuje aj zvýšenie mobility pracovnej sily. Trvalo udržateľný rast však nebude možné dosiahnuť bez rozvoja vidieka vzhľadom na prevažne vidiecky charakter osídlenia SR. Aktuálne problémy vidieka ako napr. vyľudňovanie, oslabovanie jeho ekonomickej základne, rozpad kultúrnych a sociálnych hodnôt sa zaraďuje medzi základné priority politiky EÚ. V Návrhu  strategického cieľa a priorít SR prepojených na kohéznu politiku EÚ pre budúce programovacie obdobie 2007 – 2013  schválila vláda SR uznesením č.499/2005  strategické priority: 1. „infraštruktúra a regionálna dostupnosť“, 2. „inovácie, informatizácia a znalostná ekonomika“, 3. „ľudské zdroje a vzdelávanie“. Schválená bola aj priorita „rozvoj vidieka“, ktorá sa však už bude podporovať z iných nástrojov ako štrukturálne fondy. Z hľadiska významu predkladaného materiálu táto priorita v texte nie je vôbec spomenutá. Jednostranné zdôrazňovanie podpory migrácie obyvateľstva do regiónov s lepšími pracovnými možnosťami, a to aj mladých rodín, bez adekvátnej podpory rozvoja vidieka povedie k jeho vyľudneniu so všetkými ekonomickými a sociálnymi dôsledkami. Je potrebné túto požiadavku zapracovať do materiálu obdobne, ako to je v otázke ochrany životného prostredia.	 O	N	
Národný program reforiem nie je prioritne zameraný na problematiku odstraňovania regionálnych rozdielov.	
	Na vidieku dochádza k výraznej sociálnej diferenciácii v závislosti od veľkosti sídiel. V najmenších vidieckych sídlach sa výrazne zhoršuje sociálno-demografický potenciál populácie. Vytvára sa sociálna skupina dlhodobých a permanentne problémových občanov, odkázaných na príležitostné a sezónne práce, podporu v nezamestnanosti resp. sociálne dávky. Preto navrhujeme zaradiť do kapitoly III. 4 krátku časť venujúcu sa sociálnej inklúzii ohrozenej vidieckej populácii.	O	N	
Národný program reforiem nie je prioritne zameraný na problematiku odstraňovania regionálnych rozdielov.	
	K časti IV.2 Veda, výskum a inovácie (zásadné pripomienky k vlastnému materiálu a ku korešpondujúcim plánovaným opatreniam SR - príloha V.1, usmernenie EÚ č. 7):
- v súvislosti s vytvorením centrálnej štátnej agentúry na podporu výskumu a vývoja, žiadame zaradiť do riadiacich orgánov agentúry (predsedníctvo, rady), ktoré majú tvoriť najlepší slovenskí vedci a výskumní pracovníci, tiež zástupcov rezortnej vedeckovýskumnej základne MP SR. 	Z		
Delegovanie účasti zástupcov MP SR (ani zástupcov ostatných rezortov) na realizácii jednotlivých opatrení nie je predmetom tohto dokumentu. Po vzájomnej konzultácii s MP SR bol rozpor odstránený.
	
	- k vypracovaniu „Dlhodobého zámeru národnej vednej a technickej politiky“ žiadame prizvať zástupcov rezortu MP SR;	Z		Po vzájomnej konzultácii s MP SR bol rozpor odstránený.
	
	- z hľadiska celoplošného uplatňovania hodnotenia kvality výskumu a vývoja žiadame zaradiť do „panelu expertov“ zástupcov rezortu MP SR, aby sa podieľali jednak na vypracovaní systému hodnotenia kvality výstupov vedy a výskumu a tiež na jeho implementácii; 	Z		
Po vzájomnej konzultácii s MP SR bol rozpor odstránený.
	
	- zástupcov rezortu MP SR žiadame zapojiť do spolupráce na príprave „Návrhu nového systému štátnych programov na podporu výskumu a vývoja“. S prípravou štátnych programov máme svoje skúsenosti preverené nielen ich prípravou, ale aj realizáciou v konkrétnych úlohách výskumu a vývoja;	Z		
Po vzájomnej konzultácii s MP SR bol rozpor odstránený.
	
	- v súlade s  prebiehajúcou reštrukturalizáciou  výskumných ústavov rezortnej vedeckovýskumnej základne sú vytvorené podmienky na vznik „Národného centra excelentnosti“ integráciou pracovísk, ktoré realizujú výskum a vývoj na špičkovej úrovni s konkrétnymi realizačnými výstupmi pre prax a sú permanentne zapojení do medzinárodných výskumných projektov;	Z		
Po vzájomnej konzultácii s MP SR bol rozpor odstránený.
	
	- z hľadiska podpory vytvárania sietí medzi inštitúciami akademickej (SAV a vysoké školy) a podnikateľskej sféry v oblasti výskumu a vývoja žiadame zaradiť do uvedených formácií tiež rezortnú vedeckovýskumnú základňu MP SR;	Z		Po vzájomnej konzultácii s MP SR bol rozpor odstránený.
	
	- obdobne žiadame podieľať sa na riešení úlohy „Nástroj na podporu medzinárodnej vedecko-technickej spolupráce a uľahčenie čerpania finančných zdrojov EÚ na výskum a vývoj“.	Z		Po vzájomnej konzultácii s MP SR bol rozpor odstránený.
	
	- str. 27, odsek 2 odporúčame preformulovať text  nasledovne: „Podpora by mala slúžiť predovšetkým výraznému zlepšovaniu technického vybavenia výskumných tímov a inštitúcií. Systém by mal byť založený na kváziautomatickej podpore tých tímov a inštitúcií základného a aplikovaného výskumu s výstupmi pre trvalo udržateľné zvyšovanie blahobytu obyvateľstva, ktoré realizujú výskum a vývoj na špičkovej úrovni a úspešne sa zapájajú do medzinárodných výskumných projektov.“ ... (podpora nemôže byť obmedzovaná iba na priemyselnú prax).	O	A	
Požiadavka bola do textu zapracovaná. 	
	Žiadame doplniť ku korešpondujúcim plánovaným opatreniam SR - príloha V.1, usmernenie EÚ č. 11 (strana 36), za „rozvoj podnikania v oblasti obnoviteľných zdrojov energie (AP 4.9)“ nasledovné : „vypracovať zákon o OEZ
- podporovať výskum a poradenstvo   v oblasti využívania OZE
- intenzifikácia využitia lesnej biomasy na energetické účely (Strednodobá koncepcia politiky pôdohospodárstva na roky 2004-2006, časť lesné hospodárstvo, priorita 2.3.1) pôdohospodárstva na roky 2004-2006, časť lesné hospodárstvo, priorita 2.3.1).
Ďalej k textu „zastaviť stratu biologickej diverzity“ žiadame doplniť „zabezpečenie trvalo udržateľného obhospodarovania lesov (Národná stratégia ochrany biologickej diverzity, cieľ 7)“ 
zachovávanie genetických zdrojov lesných drevín ako základnej zložky biodiverzity (Národný program ochrany lesných genetických zdrojov na roky 2005-2009).“ 
 K textu „pokračovať v boji proti klimatickým zmenám“ žiadame doplniť: „ Pokračovať v riešení „Adaptačných opatrení v pôdohospodárstve SR na klimatickú zmenu“
- realizácia adaptačných opatrení v lesnom hospodárstve na existujúce a očakávané vplyvy globálnych klimatických zmien na lesy Slovenska (Strednodobá koncepcia politiky pôdohospodárstva na roky 2004-2006, časť lesné hospodárstvo, priorita 2.2.1)“	Z	A	
Požiadavka bola čiastočne akceptovaná v zmysle prierezového charakteru materiálu. 	
	V časti Energetika – obnoviteľné zdroje (str. 23) žiadame doplniť 2. odstavec nasledovne: 
Využívanie obnoviteľných zdrojov energie (OZE) ... nezanedbateľný potenciál. Významným producentom potenciálu OZE je hlavne poľnohospodárska a lesnícka biomasa, t.j. slama, exkrementy poľnohospodárskych zvierat, drevná hmota, tenčina, pne a korene a  odpady z prevádzok. V súčasnej dobe však vyšším investíciám do OZE a ich intenzívnejšiemu využívaniu bránia politické, legislatívne, technické, personálne,  administratívne, ekonomické i fiškálne bariéry. ...“ 	O	N	
Rozsah riešenia problematiky OZE  rešpektuje usmernenia EK, nešpecifikuje potenciál jednotlivých odvetví.	
	V ďalšom odseku žiadame zohľadniť nasledovné: Vláda SR na svojom zasadnutí  1.12.2004 (uzn. vl.1149/2004) schválila materiál „Návrh koncepcie využitia poľnohospodárskej a lesníckej biomasy na energetické účely.“ Materiál bilancuje (kvantifikuje) možnosti pri využívaní poľnohospodárskej a lesníckej biomasy na Slovensku. Súbežne predkladá návrhy na využitie biomasy (produkovanej v pôdohospodárstve) pri výrobe elektrickej a tepelnej energie.	O	N	
Rozsah riešenia problematiky OZE  rešpektuje usmernenia EK, nešpecifikuje potenciál jednotlivých odvetví.	
	V časti „IV. „Mikroekonomická politika“ 
- str. 23-24 „Liberalizácia trhov“: Materiál sa nezaoberá postojmi SR pri liberalizácii trhu s tretími krajinami (WTO) ani ďalšou privatizáciou majetkových podielov štátu;	O	N	
Táto časť dokumentu je zameraná na problematiku vnútorného trhu. 	
	Nie je jasné akým spôsobom a v akých termínoch sa bude riadiť, monitorovať a vyhodnocovať plnenie opatrení Programu (časť V. 1. v prílohe).
- str. 31, „Široká dostupnosť internetu“: Tento postup cez štátne firmy považujeme za nesystémový. Krajiny s veľkou penetráciou ju dosiahli vďaka trhovej súťaži - neštátnymi intervenciami.	O	N	
Vyhodnotenie plnenia NPR sa bude realizovať formou ročných správ, ktoré budú predkladané EK. Riešenie dostupnosti internetu prostredníctvom organizácií s väčšinovým podielom štátu predstavuje vládou schválený postup zakotvený v Stratégii konkurencieschopnosti SR. 	
	Odporúčame ďalej zjednotiť používanú terminológiu  v materiáli – na jednom mieste sa uvádza „Národný program reforiem“ (podľa nášho názoru správne), na inom „Národný reformný program“. Materiál tiež obsahuje viaceré prepisové chyby, ktoré je potrebné pred jeho predložením na rokovanie vlády SR odstrániť.	O	A	
Text bol v zmysle tejto požiadavky upravený. 	
Ministerstvo dopravy, pôšt a telekomunikácií SR	V kapitole „IV. 1 Podnikateľské prostredie“ medzi odstavce „kvalitná fyzická infraštruktúra a služby v sieťových odvetviach“ a „liberalizácia trhov“ žiadame vložiť nasledovný odstavec: 
„Kvalitná dopravná infraštruktúra
Dopravná dostupnosť jednotlivých regiónov Slovenska je základným predpokladom pre vstup zahraničných investorov do slovenskej ekonomiky a súčasne predpokladom na znižovanie disparít v rozvoji regiónov. Kvalitné dopravné siete pozitívne ovplyvnia mobilitu pracovnej sily a s tým súvisiace zvyšovanie zamestnanosti. Je nepochybné, že rozširovanie vnútorného trhu si vyžaduje disponovať takou infraštruktúrou, ktorá integruje európske ekonomiky a preto je ukončenie prepojenia krajín nesporne prioritou. V tomto období je však z hľadiska Slovenska nie menej dôležitý vnútorný rozmer infraštruktúry. Nedostatočná dostupnosť fyzickej infraštruktúry na území štátu môže významne ovplyvniť atraktivitu krajiny u zahraničných investorov. Pre to sa v súčasnej dobe snahy SR sústreďujú na dokončenie diaľničných a železničných projektov, ktoré spoja západ s východom krajiny, čím sa vlastne zlepší pripravenosť SR aj na realizáciu cezhraničných projektov.“  	Z	A	
Text bol doplnený v zmysle požiadavky.	
	V kapitole „IV. 1 Podnikateľské prostredie“ v časti „Liberalizácia trhov“ žiadame vynechať nasledovný odstavec: 
„Je nepochybné, že rozširovanie vnútorného trhu si vyžaduje disponovať takou infraštruktúrou, ktorá integruje európske ekonomiky a preto je ukončenie prepojenia krajín nesporne prioritou. V tomto období je však z hľadiska Slovenska nie menej dôležitý vnútorný rozmer infraštruktúry. Nedostatočná dostupnosť fyzickej infraštruktúry na území štátu môže významne ovplyvniť atraktivitu krajiny u zahraničných investorov. Pre to sa v súčasnej dobe snahy SR sústreďujú na dokončenie diaľničných projektov, ktoré spoja západ s východom krajiny, čím sa vlastne zlepší pripravenosť SR aj na realizáciu cezhraničných projektov.“  	Z	A	
Text bol upravený v zmysle požiadavky.	
	V kapitole č. 1. Úvod, v časti „Základný rámec a ciele NPR vyplývajúce z Národnej lisabonskej stratégie“ žiadame medzi oblasti, ktoré najlepšie podporia rast tvorivého potenciálu slovenskej ekonomiky zaradiť i položku „dopravná infraštruktúra“	O	N	Problematika dopravnej infraštruktúry  sa rieši v rámci podnikateľského prostredia.	
	V kapitole č. 1. Úvod, v časti „NPR a programovanie fondov EÚ v rokoch 2007 – 2013“ navrhujeme zmeniť formuláciu vety z „Po tretie, využívaním zdrojov štrukturálnych fondov a ďalších výdavkových programov EÚ zameraných na konkurencieschopnosť a inovácie.“ na „Po tretie, využívaním zdrojov štrukturálnych fondov a Kohézneho fondu a ďalších výdavkových programov EÚ zameraných na konkurencieschopnosť,  inovácie a budovanie dopravnej infraštruktúry.“ a nasledujúcu vetu zmeniť zo „SR v súčasnosti využíva finančné prostriedky EU na rozvoj týchto oblastí iba v obmedzenej miere.“ na „SR v súčasnosti využíva finančné prostriedky EU na rozvoj oblastí konkurencieschopnosť a inovácie iba v obmedzenej miere.“	O	A	
Požiadavky boli premietnuté do textu.	
	V celej časti s názvom Efektívna elektronizácia verejnej správy, navrhujeme zameniť pojmy „elektronizácia verejnej správy“ za „informatizácia verejnej správy“. Pojem informatizácia verejnej správy je obšírnejší a v súvislosti so súčasnými dokumentmi týkajúcich sa informačnej spoločnosti i aktuálnejší.	O	A	
Pojmy boli zmenené v zmysle požiadavky.	
	V záujme lepšej výpovednej hodnoty materiálu Vám navrhujeme zmeniť:
na strane 30, druhý odstavec, posledná veta navrhujeme „spojazdnená“ za „sprevádzkovaná“	O	A	
Veta bola upravená. 	
	na strane 31,druhú vetu v poslednom odstavci časti Efektívna elektronizácia verejnej správy navrhujeme zmeniť z „V rámci prvého je navrhované digitalizácia vlády“ na „V rámci prvého je navrhovaný projekt digitálna vláda.“	O	A	
Text bol upravený.	
	Dovoľujeme si upozorniť tvorcov materiálu na zvýšený výskyt chýb v celom dokumente. V časti Informačná spoločnosť medzi takéto chyby patria: posledná veta na strane 29 obsahuje slovo „v pribehu“ namiesto „v priebehu“, na strane 30, štvrtý odstavec so začiatkom „Občanom sa uľahčí...“, v piatom riadku obsahuje veta slovo „on“ namiesto „od“; v časti Široká dostupnosť internetu, prvý odsek, v tretej vete navrhujeme zmeniť „investovalmalé“ na „investoval malé“
v časti Široká dostupnosť internetu, prvý odsek, v poslednej vete je potrebné zmeniť „Vzužitie“ za „Využitie“ a „širokopýsmový“ za „širokopásmový“. 	O	A	
Chyby boli odstránené. 	
Ministerstvo výstavby a regionálneho rozvoja SR 	Na strane 4 vlastného materiálu v časti NPR a programovanie fondov EÚ v rokoch 2007-2013 v súvislosti s poslednou vetou „Väčšina týchto financií by mala byť použitá práve na podporu faktorov, ktoré priamo súvisia s rozvojom konkurencieschopnosti a znalostnej ekonomiky“ žiadame jednoznačne uviesť do textu (upraviť poslednú vetu formulačne), že v tejto formulácii je zahrnutá aj dopravná infraštruktúra. V prípade, že formulácia nezhŕňa dopravnú infraštruktúru, zásadne nesúhlasíme s použitím výrazu „väčšina“, pretože nezodpovedá skutočnosti - v tejto súvislosti sa odvolávame na materiál Návrh Národného strategického referenčného rámca 2007-2013 (1. verzia).	Z	A	
Text bol upravený. 	
Ministerstvo práce, soc. vecí a rodiny SR	V kapitole III. 4 Inkluzívny trh práce a inkluzívna spoločnosť žiadame vypustiť časť poslednej vety na str.18 „vrátane zjednotenia podmienok výkonu ústavnej a ochrannej výchovy.	O	A	
Text bol upravený.	
	Do tretieho odseku na str. 19 žiadame vložiť a upraviť text nasledovne: „Zámery v oblasti sociálnej pomoci a sociálnoprávnej ochrany a sociálnej kurately budú v rokoch 2006-2008 ...“
V rovnakom odseku doplniť za poslednú vetu novú vetu: „Programy sú v zhode s usmernením Rady EÚ č.23 Rozšírenie a zlepšenie investícií do ľudského kapitálu.“	O	A	
Text bol upravený. 	
	Vo štvrtom odseku na str. 19 žiadame nahradiť v prvej vete spojenie „sociálnej pomoci“ novým znením „sociálnej inklúzie“.	O	A	Znenie bolo upravené.	
	V rovnakom odseku žiadame doplniť vo štvrtej vete názov štátneho dotačného programu nasledovne: „Program podpory rozvoja komunitnej sociálnej práce v obciach“. 	O	A	Text bol doplnený. 	
	V prílohe č. 1 Integrované usmernenia EÚ a korešpondujúce plánované opatrenia SR žiadame doplniť tabuľku nasledovne: 
V usmernení č.18 v priorite Podporiť aktívne starnutie doplniť do časti Plánované opatrenia SR body:
   	  programy vzdelávania šité na mieru individuálnych potrieb uchádzačov o zamestnanie a záujemcov o zamestnanie pre vekovú skupinu nad 50 rokov 
   	  programy vzdelávania starších zamestnancov s cieľom prispôsobiť ich zručnosti spoločnosti založenej na vedomostiach a predchádzať ich nadbytočnosti.
   	 predlžovanie veku odchodu do dôchodku
   	  zavádzanie a realizácia nových motivačných opatrení, ktoré výrazne znižujú atraktivitu odchodu do predčasného dôchodku ako aj podporujú zotrvanie starších pracovníkov na trhu práce (možnosť pracovať a zároveň poberať dôchodok)	O	A	
Opatrenia boli do prílohy doplnené. 	
	V usmernení č. 19 v priorite Vyvíjať nové zdroje zamestnania v sektore služieb žiadame doplniť do časti Plánované opatrenia SR bod: 
    ďalšie zjednodušenie regulačného a administratívneho bremena zamestnávania ako aj samozamestnávania	O	A	
Opatrenia boli do prílohy doplnené.	
	V usmernení č.21, v priorite „Zaoberať sa problematikou práce na čierno“ žiadame doplniť do časti Plánované opatrenia SR body:
  zákon o nelegálnej práci schválený v apríli 2005 
 ďalšie pokračovanie v úspešných kontrolách NIP a úradov práce, sociálnych vecí s rodiny na odhaľovanie nelegálneho zamestnávania 	O	A	
Opatrenia boli do prílohy doplnené.	
	V usmernení č. 22, v priorite Podnecovať sociálnych partnerov v rámci ich vlastných oblastí zodpovednosti, aby stanovili správny rámec pre vyjednávanie miezd, ktorý zohľadní výzvy spojené s produktivitou a trhom práce žiadame doplniť do časti Plánované opatrenia SR bod:
 Zákonník práce schválený v roku 2003 zrušil všetky kogentné ustanovenia v oblasti odmeňovania práce a preniesol vyjednávanie o mzdách na sociálnych partnerov na podnikovej úrovni. Zákonník práce stanovuje len rámec pre rokovanie, ktorý chráni samotných zamestnancov stanovením minimálnych štandardov, ktoré musia byť zachované.  	O	A	
Opatrenia boli do prílohy doplnené.	
	V usmernení č.23, v priorite Uľahčiť prístup k stredoškolskému a vysokoškolskému štúdiu prostredníctvom inkluzívnych politík v oblasti vzdelania a školení žiadame doplniť do časti Plánované opatrenia SR bod:
  sociálne štipendiá a dotácie na stravu a školské pomôcky cielené na deti z rodín v hmotnej núdzi; cieľ: umožniť im rovnakú šancu vzdelávať sa	O	A	
Opatrenia boli do prílohy doplnené.	
Ministerstvo životného prostredia SR	1.  V kapitole II.1 „Základné princípy“ žiadame doplniť k trom uvedeným princípom (fiškálna politika; menová a kurzová politika; politiky na trhu práce, produktov a služieb a na finančných trhoch)  „trvalo udržateľný rozvoj“ ako jeden z princípov makroekonomickej politiky s nasledujúcim textom: 

Trvalo udržateľný rozvoj
V súlade s Lisabonskou stratégiou ako aj Stratégiou EÚ pre trvalo udržateľný rozvoj by základnou orientáciou reforiem v SR malo byť dlhodobé, cieľavedomé a komplexné smerovanie k vytváraniu spoločnosti založenej na princípoch trvalo udržateľného rozvoja a  ich praktickom uplatňovaní. 
Národná stratégia trvalo udržateľného rozvoja Slovenskej republiky, schválená vládou SR a Národnou radou SR v roku 2001, resp. 2002, definuje trvalo udržateľný rozvoj ako cielený, dlhodobý (priebežný), komplexný a synergický proces ovplyvňujúci všetky oblasti života (duchovná, sociálna, ekonomická, environmentálna a inštitucionálna), odohrávajúci sa na viacerých úrovniach (miestna, regionálna, národná, medzinárodná) a smerujúci prostredníctvom uplatňovania praktických nástrojov a inštitúcií k takému modelu fungovania spoločnosti, ktorý kvalitne uspokojuje materiálne, duchovné a sociálne potreby a záujmy ľudí, pričom rešpektuje hodnoty prírody a neprekračuje medze únosnej zaťažiteľnosti (kapacity) prírody, resp. krajiny a jej zdrojov. Cieľom trvalo udržateľného rozvoja, jeho hlavnou víziou je teda dosiahnutie maximálneho súladu medzi ekonomickou, sociálnou, environmentálnou a kultúrnou dimenziou rozvoja spoločnosti. Tieto ciele a priority potvrdzuje aj prvý Akčný plán trvalo udržateľného rozvoja SR na roky 2005-2010, ktorý vláda SR schválila uznesením č. 574/2005.	Z	A	Text bol upravený na základe vzájomnej dohody o skrátenú verziu pripomienky.	
	2. Kapitolu V “Zostávajúce usmernenia” žiadame doplniť na str. 31 o časť “Životné prostredie” s nasledujúcim textom:
Životné prostredie
K rozhodujúcim faktorom ekonomického rozvoja a konkurencieschopnosti ekonomiky SR patrí stav životného prostredia a environmentálnej infraštruktúry, ktorej nedobudovanosť spôsobuje problémy aj vo vyrovnávaní regionálnych rozdielov a stáva sa podmienkou smerovania hospodárskych investícií do regiónov a lokalít spĺňajúcich environmentálne požiadavky  investorov. Konkurencieschopnosť oblastí a subjektov s nevyhovujúcim stavom životného prostredia a nevybudovanou alebo nevyhovujúcou infraštruktúrou sa výrazne znižuje; zároveň vyvoláva zvýšené nároky na investície  a štátne záruky. Tieto skutočnosti viedli aj k určeniu viacerých prechodných období a podmienok vstupu SR do EÚ do roku 2015. Z tohto pohľadu sú ako priority environmentálnej politiky definované:
Znižovanie znečisťovania životného prostredia, vybudovanie environmentálnej infraštruktúry, zvyšovanie environmentálnej kvality regiónov a protipovodňová ochrana
Ochrana pred nebezpečnými environmentálnymi rizikami a záťažami a zvýšenie úrovne environmentálneho vedomia obyvateľstva
Zachovanie biologickej a krajinnej diverzity, ochrana významných prírodných stanovíšť a racionálne využívanie  prírodných zdrojov
Financovanie starostlivosti o životné prostredie
Za účelom naplnenia priorít environmentálnej politiky bude potrebné realizovať opatrenia na zmiernenie zmien klímy, racionálne využívanie a zachovanie prírodných zdrojov a biodiverzity, využívanie druhotných surovín, integrovaný manažment povodí a program protipovodňovej ochrany SR, zmiernenie starých environmentálnych záťaží, zabezpečenie environmentálnej infraštruktúry, presadzovanie environmentálne vhodných výrobkov a systémov kvality.	Z	A	Text bol upravený na základe vzájomnej dohody o skrátenú verziu pripomienky.	
	V časti Kvalitná fyzická infraštruktúra a služby v sieťových odvetviach (str. 20,21) absentuje akákoľvek zmienka o potrebe podpory aktivít v oblasti budovania a rozvoja environmentálnej infraštruktúry, ktoré sú nevyhnutnou súčasťou zabezpečenia kvalitnej fyzickej infraštruktúry a následne aj priaznivého podnikateľského prostredia. Preto požadujeme do tejto časti doplniť aj úlohu prioritne zameranú na podporu  budovania a rozvoja environmentálnej infraštruktúry takto:
„Neoddeliteľnou súčasťou fyzickej infraštruktúry je taktiež environmentálna infraštruktúra,  ktorá patrí k dôležitým faktorom ekonomického rozvoja a konkurencieschopnosti ekonomiky SR s dopadom nielen na tvorbu priaznivých podmienok pre investície/podnikanie/cestovný ruch, ale i na životnú úroveň obyvateľstva. Nedobudovanosť environmentálnej infraštruktúry spôsobuje problémy aj vo vyrovnávaní regionálnych rozdielov a stáva sa prekážkou smerovania hospodárskych investícií do regiónov s nízkym stupňom vybavenosti environmentálnou infraštruktúrou. Tieto skutočnosti viedli aj k určeniu viacerých prechodných období a podmienok vstupu SR do EÚ do roku 2015. Dôležitou úlohou je preto budovanie a rozvoj environmentálnej infraštruktúry	Z	A	Text bol upravený na základe vzájomnej dohody o skrátenú verziu pripomienky.	
	V piatom  odseku na str. 21 sa opäť chápanie „dostupnosti fyzickej infraštruktúry“ obmedzuje iba na dopravnú dostupnosť bez zmienky o potrebe zabezpečiť vybavenosť územia  environmentálnou infraštruktúrou, čo je podmienkou pre zvýšenie atraktívnosti územia pre zahraničných investorov. Materiál žiadame doplniť, aby zahŕňal aj oblasť environmentálnej infraštruktúry, takto: 
Na str. 21 v časti Liberalizácia trhov  za poslednú vetu štvrtého  odseku („...cezhraničných projektov.“) považujeme za potrebné doplniť vetu: „Rovnako aj nedostatočná vybavenosť územia environmentálnou infraštruktúrou alebo jej nedobudovanosť výrazne znižuje konkurencieschopnosť lokalít alebo regiónov vo vzťahu k zámerom a požiadavkám zahraničných investorov a zároveň vyvoláva zvýšené nároky na štátne investície  a záruky“.	Z	A	Predmetný odsek bol odstránený vzhľadom na inú požiadavku, preto sa táto pripomienka stáva irelevantnou.	
	Ako vyplýva z časti V. Prílohy, Integrované usmernenia EÚ zahŕňajú tiež bod. 11 Stimulovať udržateľné využívanie zdrojov a posilniť synergiu medzi ochranou životného prostredia a rastom, súčasťou ktorého sú na úrovni EÚ tiež priority  „zastaviť stratu biologickej diverzity“,  „pokračovať v boji proti klimatickým zmenám“ a „podporiť vývoj prostriedkov pre internalizáciu vonkajších environmentálnych nákladov a izolovať ekonomický rast od environmentálnych degradácií (v súlade so súčasnou EU legislatívou a ETAP-om)“, vo vzťahu ku ktorým nie sú na úrovni SR navrhnuté žiadne plánované opatrenia, čo svedčí o výraznom podcenení priorít, zameraných na dosiahnutie synergie medzi ochranou ŽP a ekonomickým rozvojom na národnej úrovni v porovnaní s tým významom, ktorým im prikladá EÚ. Preto požadujeme materiál dopracovať a doplniť tak, aby doň boli zahrnuté aj opatrenia zodpovedajúce prioritám EÚ v oblasti posilnenia synergie medzi ochranou životného prostredia a hospodárskym rastom - žiadame doplniť na str. 32 v položke 11 plánované opatrenia SR k nasledovným prioritám takto:
prioritu 1 žiadame preformulovať text takto:
            „Vyvíjať udržateľné využívanie zdrojov energií, zahŕňajúc obnoviteľné, ktoré nie sú     v protiklade s cieľom znižovania emisií znečisťujúcich látok do ovzdušia“

a v stĺpci plánované opatrenia uviesť:

- znižovanie energetickej náročnosti a zmena palivovej základne u zdrojov energie s dôrazom na nízkoemisné a obnoviteľné zdroje;
- zvýšenie podielu separovaných a zhodnocovaných odpadov, zavedenie recyklovateľných a biologicky rozložiteľných obalov, recyklovanie komponentov v elektropriemysle;
- presadzovanie environmentálnej výrobkovej politiky;
- pomoc organizáciám v oblasti zlepšovania environmentálneho správania sa.

k priorite 2 „podporiť vývoj prostriedkov pre internalizáciu vonkajších environmentálnych nákladov a izolovať ekonomický rast od environmentálnych degradácií (v súlade so súčasnou EU legislatívou a ETAP-om) uviesť v stĺpci plánované opatrenia:

- prijatie zákona o environmentálnych daniach;

k priorite 3  „zastaviť stratu biologickej diverzity“ uviesť v stĺpci plánované opatrenia:

- trvalo udržateľné využívanie vôd a vodných a na vodu viazaných ekosystémov a ostatných prírodných obnoviteľných i neobnoviteľných zdrojov;
- vypracovanie Vodného plánu Slovenska  a plánov manažmentu povodí;
- spracovanie programov starostlivosti pre národné parky, chránené krajinné oblasti, chránené vtáčie územia a územia európskeho významu;
- spracovanie Aktualizovaného akčného plánu na ochranu biodiverzity pre roky 2003-2010     

 k priorite 4 „pokračovať v boji proti klimatickým zmenám“ doplniť plánované opatrenia:
- uplatňovanie mechanizmu obchodovania s emisiami skleníkových plynov;
- zníženie spotreby látok, poškodzujúcich ozónovú vrstvu Zeme;
- budovanie kvalitnej a úplnej environmentálnej infraštruktúry;
- spracovanie plánu rozvoja verejných vodovodov a verejných kanalizácií po roku 2005;
- obmedzenie nepriaznivých vplyvov na odtokové pomery v povodiach;
- zmapovanie, klasifikácia a informačný systém environmentálnych záťaží
	Z	A	Text bol upravený na základe vzájomnej dohody o skrátenú verziu pripomienky.	
	V časti Prílohy, usmernenie 13, priorita 5 žiadame preformulovať takto:
     „presmerovať pomoc v prospech určitých horizontálnych cieľov, ako výskum, inovácie, optimalizácia ľudského kapitálu a ochrana životného prostredia“	Z	A	Text bol upravený.	
	V časti Prílohy, usmernenie č. 2 žiadame doplniť o nové opatrenie takto:
     „Národný štipendijný program na podporu národnej a medzinárodnej mobility pracovníkov štátnej a verejnej správy“.
	O	N	Predmetné opatrenie nemá bezprostredný vplyv na usmernenie č.2, čo je fiškálna stabilita, preto táto pripomienka je irelevantná.	
	V kapitole Výchova a podpora kvalitných vedcov, str. 23,  odst. 2, žiadame doplniť prvý vetu takto: „... nástroj na podporu mobility pracovníkov výskumu a vývoja medzi vysokými školami, SAV a ostatnými vedeckými inštitúciami (napr. rezortnými) na jednej strane, štátnym a verejným sektorom (odborné inštitúcie a pod)  na druhej strane a podnikateľským sektorom na strane tretej.“
	O	N	Nie je nutné zdôrazniť rezortné aspekty.	
	V kapitole Výskum medzinárodnej kvality, str. 24, odst. 2, štvrtú vetu žiadame upraviť takto: „  ... základného a aplikovaného výskumu s výstupmi pre štátny a verejný sektor a priemyselnú prax ...“ a v nasledujúcej vete doplniť zátvorku  takto: „SAV, vysoké školy, ostatné vedecké inštitúcie)“.
	O	N	Nie je nutné zdôrazniť ďalšie vedecké inštitúcie.	
	V časti Prílohy, usmernenie 16, priorita 2 navrhujeme preformulovať text takto: „podporovať vývoj a zavádzať public-private-partnership“.
	O	A	Text bol upravený.	

Ostatné pripomienkujúce subjekty 		V zmysle ustanovenia časti 3.2 bodu (3) Metodického pokynu na prípravu a predkladanie materiálov na rokovanie vlády SR predkladateľ NPR nehodnotí nasledujúce pripomienky a neuskutočňuje pri nich rozporové konanie.	
KOZ 	KOZ nesúhlasí s hodnotením uvedeným v časti Národný program reforiem a      Národná Lisabonská stratégia " na základe rozsiahlych konzultácií ... prijala      vláda SR už vo februári 2005 Stratégiu konkurencieschopnosti Slovenska do      roku 2010 ... V tomto dokumente neboli akceptované návrhy, ktoré  predložila v RHSP KOZ SR 	Z			
	v takej kvalite ako je rozpracovaná ekonomická problematika žiadame dopracovať aj sociálnu problematiku a dosiahnuť tak jeho odbornú vyváženosť 	Z			
	KOZ SR požaduje  reálnejšie  vyhodnotiť doterajšie výsledky realizácie reforiem, ktoré sú v niektorých prípadoch stanovené veľmi vážene a chýba im konkretizácia ako napr. v časti Hlavné princípy hospodárskej a sociálnej politiky SR do roku 2010   "dobrá politika v oblasti zdravotníctva a sociálneho zabezpečenia" 	Z			
	v sociálnej oblasti vláda neuskutočňuje politiku, ktorá je v súlade s tradičnými európskymi hodnotami tak, ako to deklaruje v časti materiálu. Naopak. Podľa názoru KOZ SR sa vláda za posledné obdobie usiluje o elimináciu všetkých takýchto hodnôt, likvidáciu solidarity a prehlbovanie sociálnej stratifikácie v spoločnosti. Preto je potrebné do Národného programu reforiem implementovať viac prvkov európskeho sociálneho modelu s dôrazom na zefektívnenie sociálneho dialógu v tom smere, aby sa opatreniami v politike zamestnanosti a odmeňovania vytvárali reálne podmienky na zabezpečenie dôstojného života občanov	Z			
	KOZ SR  požaduje zvýšiť reálnu programovateľnosť a racionálnosť tohto materiálu. Materiál v podstate hodnotí vplyv a výsledky  reforiem len za krátky čas a nie je známe ich dlhodobý vplyv a pôsobenie napr. za niekoľko rokov. Preto také hodnotenia ako napr. je uvedené v súvislosti so sociálnou reformou,  ktorá sa len začala realizovať a jej výsledky sa prejavia za dlhší čas, tvrdenie o tom, že Slovensko už má najnáročnejšiu časť Lisabonskej stratégie  napr. v rozvoji ľudského potenciálu krajiny  za sebou a pod., považuje KOZ SR za predčasné a neúplné. 	Z			
	KOZ  SR požaduje upresniť a konkretizovať niektoré vágne stanovené ciele, ako napr.  v časti Hlavné princípy hospodárskej a sociálnej politiky SR do roku 2010  „dobrá politiku štátu v oblasti zdravotníctva a sociálneho zabezpečenia“... 	Z			
	KOZ SR požaduje dopracovať materiál o spôsob riešenia problémov a závažných výhrad EÚ, ktoré viackrát vyslovila v súvislosti so sociálnym vývojom na Slovensku ako dôsledkom realizácie reforiem /nezamestnanosť, rast sociálneho napätia v spoločnosti, vysoká miera chudoby, sociálna exklúzia, rast počtu poberateľov dávok v hmotnej núdzi.../ - 	Z			
	KOZ SR nesúhlasí s konštatovaním na str. 5 Úloha zainteresovaných , ktoré znie " Vypracovanie samotného dokumentu sa koordinuje ... V záujme zabezpečenia širokého konsenzu .... sociálni partneri a akademická obec"; KOZ SR nebola prizvaná na žiadnu medzi rezortnú pracovnú skupinu k tejto problematike a preto sa ani nemohla  zúčastniť na príprave dokumentu. KOZ SR preto požaduje zaradiť do medzi rezortnej pracovnej skupiny aj zástupcov sociálnych partnerov - zástupcov zamestnancov  	Z			
	V časti Environmentálne hľadiská politík NRP navrhuje KOZ SR upraviť druhú odrážku nasledovne "nedeformovať trhové ... politikou, ktorá je nad rámec praxe EÚ - 	Z			
	Časť II. Makroekonomická politika: žiadame odstrániť z materiálu prvky ekonomického voluntarizmu, ktoré sa prejavujú napr. v tom, že  predikcia možného vývoja v inflácii nezohľadňuje reálny vývoj spotrebiteľských cien- je viac ako pravdepodobné, že neustále zmeny cien ropy a plynu  budú spôsobovať rast cien PHM, tepla ... čo sa premietne do nepriaznivého vývoja v sociálnej oblasti -	Z			
	KOZ SR požaduje zamedziť ďalšiemu rastu daňového zaťaženia obyvateľstva /napr. formou nepriamych daní v súvislosti s tzv. internalizáciou environmentálnych externalít/ preto, že vláda predpokladá pokles daňového a odvodového zaťaženia podnikateľských subjektov- 	Z			
	Časť III. Politika zamestnanosti: žiadame zabezpečiť, aby sa  vplyv priamych zahraničných investícií v Slovenskej republike výraznejšie prejavil  najmä v riešení problémov  zamestnanosti, nezamestnanosti napr. tým, že bude zabezpečovať dôstojnú prácu a odmenu ako základných predpokladov pre dôstojný život občanov SR.	O			
	v rámci riešenia problémov súvisiacich s poklesom nezamestnanosti a rastom zamestnanosti žiadame venovať osobitnú pozornosť problematike postupného stáleho narastania počtu uchádzačov o prácu starších ako 50 a viac rokov a prispôsobiť tomu aj nástroje aktívnej politiky slovenského trhu práce.	Z			
	KOZ SR požaduje zvýšiť objem finančných prostriedkov na školstvo, vedu a výskum na z HDP.	Z			
	Žiadame zapracovať do Programu nielen riešenie  udržateľnosti dôchodkového systému v strednodobom a dlhodobom časovom horizonte ale osobitne sa zaoberať  jej dôsledkami na generáciu súčasných dôchodcov a občanov v strednom veku, ktorým ekonomické podmienky nielen že neumožňujú sporiť si v II. pilieri   dôchodkového zabezpečenia ale naviac musia prispievať do fondu solidarity, ktorý je vytvorený ako rezerva na krytie insolventnosti dôchodkových fondov. Je to doteraz neriešený problém, ktorý ilustruje jeden z negatívnych dôsledkov vzorových reforiem na sociálnu situáciu tretiny slovenského obyvateľstva. 	Z			
NBÚ	Žiadame doplniť na str. 30, 5. odsek zhora „... rozšíriť funkcionalitu informačných systémov daných inštitúcií a Národného bezpečnostného úradu, najmä zverejnením adries elektronických podateľní pre vybavovanie elektronických podaní a sledovanie lehoty a postupu vybavovania.“...	O			
Klub 500	Národný reformný program sa sústreďuje na tie integrované zásady, ktoré najviac prispejú k rozvoju inovatívneho potenciálu slovenskej ekonomiky, rozvoju znalostnej ekonomiky a zamestnanosti slovenských občanov. V časti Základný rámec a ciele NPR vyplývajúce z Národnej lisabonskej stratégie na str. 5 sa konštatuje: „Ostatné integrované zásady nie sú pre Slovensko prioritné z hľadiska dnešných potrieb rozvoja konkurencieschoponsti slovenskej ekonomiky.“ V materiály nám chýba vysvetlenie, ktoré sú to „ostatné integrované zásady.“ 				
	Na strane 5 sa konštatuje: „Pre zabezpečenie plnohodnotného života jednotlivca v každom veku je nevyhnutným predpokladom dobrá politika štátu v oblasti zdravotníctva a sociálneho zabezpečenia. V nasledujúcich rokoch bude Slovensko čeliť, podobne ako i ostatné krajiny EÚ, nízkej pôrodnosti a rastúcej priemernej dĺžke života svojich občanov.“ Nemôžeme súhlasiť s touto formuláciou, nakoľko zvyšovanie priemernej dĺžky života ukazuje na zlepšujúce sa životné podmienky a nie je to nejaký fenomén, ktorému treba „čeliť.“				
	Na strane 6 sa spomína, že „všetky zmeny, ku ktorým bude v budúcnosti v týchto systémoch dochádzať, musia byť realizované tak, aby neohrozili dlhodobú ekonomickú udržateľnosť zdravotníctva a dôchodkového systému a dodržali vyváženú kombináciu princípov zabezpečenia základných práv, ľudskej dôstojnosti a „zásluhovosti.“ 
Ministerstvo financií predsa deklaruje snahu zrušiť v prvom pilieri sociálneho zabezpečenia zásluhovosť. 				
	Na strane 10 sa konštatuje, že Slovensko v uplynulom období nemalo problémy s väzbou medzi produktivitou práce a rastom miezd. Navyše, v súkromnom sektore sú mzdy určované na základe dohody medzi spoločnosťami a zamestnancami. Preto usmernenie č.5 je v prípade Slovenska irelevantné. Ide o usmernenie makroekonomických politík, štrukturálnych politík a politík zamestnanosti. Na mieste je preto otázka, či v budúcnosti pri inej politike vlády nebude toto doporučenie aktuálne.				
	V časti Politika zamestnanosti sa prejavuje horšia pozícia – aktuálny stav. Najmä v kapitole Moderná vzdelávacia politika  sa nemal príslušný rezort za uplynulé obdobie okrem zavedenia náboženskej výchovy na základné školy čím pochváliť. Školstvo na Slovensku upadá, začína byť nedostatok niektorých profesií a ak nenastane obrat, kvalita ľudských zdrojov bude limitujúcim faktorom ekonomického rozvoja Slovenska. Schválenie návrhu nového školského zákona v priebehu roka 2006 ilustruje neschopnosť vo vedení rezortu plniť požiadavky EÚ ako aj volebný program.
Na strane 13 sa konštatuje, že pre plnohodnotné zapojenie absolventov stredných škôl do európskej občianskej spoločnosti a do európskeho trhu práce je potrebné aktívne ovládanie aspoň dvoch cudzích jazykov, čo je v súlade s usmernením Rady EÚ č.20 Lepšie prispôsobenia sa potrebám trhu práce. Keďže v SR chýba ucelená koncepcia vzdelávania cudzích jazykov, je v tomto smere nevyhnutné posilniť a zlepšiť vzdelávanie v oblasti cudzích jazykov na všetkých stupňoch škôl. 
Avšak toto konštatovanie bez konkrétnych opatrení na úrovni ministerstva ostáva len v rovine konštatovania. Vláde SR, resp. Ministerstvu školstva SR nič nebránilo, aby takáto koncepcia bola vypracovaná. 				
	V kapitole Mikroekonomická politika, časť Podnikateľské prostredie sa konštatuje, že sa zlepšili podmienky pre zakladanie nových firiem, legislatíva trhu práce a zefektívnil sa proces konkurzu a vyrovnania. S týmto tvrdením súhlasíme len čiastočne. O zefektívnení procesu konkurzu a vyrovnania si dovolíme minimálne polemizovať.
Cieľom vlády je vytvoriť podmienky pre zlepšenie kvality a výkonnosti súdnictva a súčasne zlepšiť vnímanie spravodlivosti a účinnosti súdnictva vo verejnosti. 
Ministerstvo spravodlivosti aktívne bránilo zvýšeniu počtu sudcov a dnes tvrdí, že zlepšenie podmienok pre efektívne vymáhanie práva a spravodlivé riešenie sporov bez zbytočných  prieťahov si vyžaduje, aby vláda pokračovala v dôslednej realizácii už schválených legislatívnych zmien v organizácii justície a v organizácii a správe súdov a zároveň materiálne i personálne podporila tieto procesy. 				
	V kapitole Veda , výskum a inovácie sa konštatuje, že Slovensko má relatívne dobrý výskumný potenciál, ale v dôsledku slabej a hlavne neefektívnej podpory štátu jeho kvalita výrazne zaostáva za najvyspelejšími európskymi krajinami. 
V tejto oblasti treba spraviť okamžitú nápravu, lebo pri súčasnej podpore zo strany štátu sa tento výskumný potenciál zrejme nemá šancu udržať. Nie sme celkom presvedčení, či najefektívnejšia cesta formy podpory vedy a výskumu je vytvorenie ďalšieho úradu.				
	Na strane 28 sa konštatuje, že „Návrh nového systému štátnych programov na podporu výskumu a vývoja zabezpečí riešenie kľúčových problémov rozvoja a napĺňania potrieb spoločnosti prostredníctvom konkretizácie priorít a nového systému  štátnych programov, ktorý bude podporovať aplikovaný výskum a vývoj na špičkovej európskej úrovni. V súlade s Národnou lisabonskou stratégiou budú identifikované tri prioritné oblasti, v ktorých Slovensko disponuje potenciálom pre realizáciu výskumu, vývoja a výstupov pre prax na európskej úrovni.“
V predkladanom materiále nám chýba aj označenie, ktoré sú tieto tri prioritné oblasti.				
Sociálna poisťovňa	Sociálna poisťovňa sa však domnieva, že za problematický možno považovať cieľ znížiť deficit verejných financií pod úroveň 3% z HDP aj s nákladmi penzijnej reformy v horizonte roku 2007 (časť II. 1 Základné ciele a princípy). Podľa nášho názoru by ekonomika musela rásť vyšším tempom, než je tempo oficiálne predpokladané. K uvedenému záveru dospela Sociálna poisťovňa na základe poznatkov z uplatňovania zákona č. 461/2003 Z. z. o sociálnom poistení v znení neskorších predpisov a zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, vychádzajúc z počtu sporiteľov starobného dôchodkového sporenia.	O			
	Dosiahnutie vysokej miery zamestnanosti je cieľ, ktorý má pre Sociálnu poisťovňu veľký význam tým, že vedie k zvyšovaniu príjmov z poistného na sociálne poistenie. Dosiahnutie tohto cieľa ďalším znižovaním daňového a odvodového zaťaženia práce najmä u nízkopríjmových skupín (časť III. 2 Dosiahnutie vysokej miery zamestnanosti) považuje však Sociálna poisťovňa v súvislosti s odvodmi na sociálne poistenie za zavedenie pozitívnej diskriminácie v sociálnom poistení. Sociálne poistenie by malo byť založené na princípe priamej úmery medzi vstupmi (výška zaplateného poistného) a výstupmi (výška dávky). Akékoľvek iné riešenia (zvýhodňovanie osôb s nezaopatrenými deťmi, a iné, už existujúce) oslabujú poistný princíp a majú za následok zvyšovanie výdavkov, ktoré nie je podporované rastom príjmov. V tejto súvislosti možno plne súhlasiť s tým, že hlavným cieľom hospodárskej politiky by malo byť dosiahnutie vysokého a dlhodobo udržateľného rastu ekonomiky v záujme rýchlejšieho rastu životnej úrovne obyvateľov Slovenska. Touto cestou by sa dosiahlo aj znižovanie počtu nízkopríjmových skupín, ktoré sú odkázané na pomoc štátu. Zároveň odporúčame zosúladiť pojmy „dôchodok“, „penzia“, a to v súlade s terminológiou zavedenou v zákone o sociálnom poistení, ale aj pojmy „dôchodková reforma“, „penzijná reforma“. Podobne materiál narába aj s inými pojmami, napr. pokiaľ ide o starobné dôchodkové sporenie, niekde je použitý výraz „druhý“, na inom mieste „kapitalizačný“). V tejto súvislosti je vecne nesprávna a mätúca aj veta         v 2. odseku na str. 17 („povinný sporivý dôchodkový pilier“ odštartoval 1.1.2004?).				
Košický samosprávny kraj 	V  predloženom návrhu je samostatná kapitola venovaná školstvu - III.1 Moderná vzdelávacia politika, v ktorej sú zahrnuté základné úlohy a priority modernej vzdelávacej politiky. V tejto časti,  týkajúcej sa celoživotného vzdelávania odporúčame  na str. 11 predmetného materiálu za treťou  vetou vložiť novú vetu v tomto znení : „Ťažisko zabezpečovania a samotného výkonu celoživotného vzdelávania je  ponechané na školách, ktoré majú vhodné personálne a materiálno-technické podmienky pre jeho uskutočňovanie. V záujme toho sa bude  minimalizovať diverzifikácia rozličných inštitúcií pre túto oblasť vzdelávania.“ 	O			

Vysvetlivky k skratkám v tabuľke:
Z - zásadná
O - obyčajná
A - akceptovaná
C - čiastočne akceptovaná
N - neakceptovaná